OpenLLM-France/wikimedia huggingface dataset:
# Guy Delisle

Guy Delisle (Quebec Hiria, 1966ko urtarrilaren 19a - ) komikigile kanadarra da.
Torontoko Sheridan College-en animazioa ikasi zuen and Montrealgo CinéGroupeko animazio lantegian ibilia da. Kanada, Alemania eta Frantziako hainbat lantegitan lan egin ostean, Txina eta Ipar Korean egon zen, non bere bi eleberri grafiko ezagunenak marraztu zituen, Shenzhen (2000)an eta Pyongyang (2003)an, L'Association argitaratzaile frantsesak aterata. Bi liburu hauek hainbat hizkuntzetara itzuliak izan dira, ingelesera, italiera, poloniera eta espainiera esaterako.

## Argitaraturiko lanak

* Réflexion, L'Association (1996)
* Aline et les autres, L'Association (1999)
* Shenzhen, L'Association (2000), Astiberri (2006), Drawn & Quarterly (2006), Reprodukt (2006), Fusi orari (2007)
* Albert et les autres, L'Association (2001)
* Comment ne rien faire, Pastèque (2002), Astiberri (Cómo no hacer nada, 2009)
* Pyongyang, L'Association (2003), Astiberri (2005), Drawn & Quarterly (2005), Fusi orari (2006)
* Inspecteur Moroni 1 : Premiers pas Dargaud (2001)
* Inspecteur Moroni 2 : Avec ou sans sucre Dargaud (2002)
* Inspecteur Moroni 3 : Le Syndrome de Stockholm, Dargaud (2004)
* Louis au ski, Delcourt (2005), Reprodukt (2007)
* Chroniques Birmanes, Delcourt (2007), Fusi orari (2008), Astiberri (Crónicas birmanas, 2008)
* Louis à la plage, Delcourt (2008), Faktoria K (Luis va a la playa, 2010)
* Chroniques de Jérusalem, Delcourt (2011), Astiberri (Crónicas de Jerusalén, 2012)
* Le guide du mauvais père tome 1, Delcourt (2013)
* Le guide du mauvais père tome 2, Delcourt (2014)
* Le guide du mauvais père tome 3, Delcourt (2015)
* S'enfuir, récit d'un otage, Dargaud (2016)

## Kanpo loturak

* (Frantsesez) Guy Delisleren web orria
* (Ingelesez) Drawn & Quarterlyko web orria.
* (Frantsesez) Intervalles Shenzhen Pyongyang, Delisleren lan erakusketa.
* Datuak: Q525837
* Multimedia: Guy Delisle / Q525837
# Guy Bois

Guy Bois (Fez, 1934ko abenduaren 25a - Antony, 2019ko ekainaren 8a) Frantziako historialari marxista izan zen. Feudalismoaren historiari egindako ekarpenek nabarmentzen dute, hizkuntza askotara itzuli direnak. Erdi Aroko Historiako irakaslea izan zen Paris-I Unibertsitatean (1989) eta Franche-Comté Unibertsitatean (1990), baita Société d'étude du féodalisme-eko presidentea (1990) ere. Besteak beste, hurrengoa idatzi zuen feudalismoaren krisiaz:
| « | Birprodukzioak atzera egiten du; ustiategi asko desorekatuta geratzen dira, eta nekazari zordunak, lehenengo, aziendaren zati bat saltzen hasten dira; gero, ustiategiaren zati bat eta, azkenik, ustiategia bera saltzen dute —zorren ondorioz kartzelaratzen ez dituztenean— eta hirira joaten saiatzen dira. (...) Gizarte-ondorioak tamalgarriak dira: nekazariak astintzen dituen pobretze-prozesu gogorra hasi da, zeinaren froga bat —adierazpen konkretuak aurkitzen baditugu— 1300etik gertatzen den hilkortasun tasaren hazkunde erregularra baiten. (...) Izurri Beltza ez da istripu bat, testuinguru honetan sartzen den zerbait baizik; testuinguruak ez du bere erasoa justifikatzen, baina ekartzen dituen kalteen larritasuna azaltzen digu. | » |

## Liburuak

* Crise du féodalisme, Références (Presses de la Fondation nationale des sciences politiques), 2 (Paris: Presses de la Fondation nationale des sciences politiques, 1981), ISBN 2724604539 [lehen edizioa: Crise du féodalisme: économie rurale et démographie en Normandie orientale du début du 14e siècle au milieu du 16e siècle, Cahiers de la Fondation nationale des sciences politiques, 202 (Paris: Presses de la Fondation nationale des sciences politiques, 1976), ISBN 2724603656
* La mutation de l'an mil. Lournand, village mâconnais de l'Antiquité au féodalisme (Paris: Fayard, 1989)
* La grande dépression médiévale: XIVe-XVe siècles: le précédent d'une crise systémique (Paris: Presses Universitaires de France, 2000), ISBN 2130508979
* Une nouvelle servitude: essai sur la mondialisation (François-Xavier de Guibert, 2003), ISBN 978-2-86839-839-0

## Erreferentziak

* ↑ Kondaira. .
* Datuak: Q34401836
# Grimaucourt-près-Sampigny

Grimaucourt-près-Sampigny Frantziako udalerria da, Meuse departamenduan dagoena, Ekialde Handia eskualdean. 2013an 102 biztanle zituen.

## Demografia
### Biztanleria

2007an Grimaucourt-près-Sampigny udalerrian erroldatutako biztanleak 102 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 33 familiaren etxebizitza nagusia ziren eta 7 bigarren erresidentzia ziren. Etxebizitza guzti hauek 40etxeak ziren. 33 etxebizitza nagusietatik 31 bere jabearen bizilekua ziren eta 2 alokairuan okupaturik zeuden; 2 etxek bi gela zituzten, 2 etxek hiru zituzten, 9 etxek lau zituzten eta 20 etxek bost zituzten. 28 etxek euren parking plaza propioa zuten azpian. 15 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Grimaucourt-près-Sampigny udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 8 | 65-69 | 4 |
| 0 | 60-64 | 4 |
| 0 | 55-59 | 0 |
| 8 | 50-54 | 4 |
| 4 | 45-49 | 0 |
| 4 | 40-44 | 4 |
| 4 | 35-39 | 8 |
| 4 | 30-34 | 8 |
| 0 | 25-29 | 4 |
| 4 | 20-24 | 4 |
| 4 | 15-19 | 0 |
| 4 | 10-14 | 4 |
| 4 | 5-9 | 0 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 63 ziren, horien artean 45 aktiboak ziren eta 18 inaktiboak ziren. 45 pertsona aktiboetatik 40 lanean zeuden (22 gizon eta 18 emakume) eta 5 langabezian zeuden (2 gizon eta 3 emakume). 18 pertsona inaktiboetatik 4 erretiraturik zeuden, 7 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean Grimaucourt-près-Sampigny udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q221271
* Multimedia: Grimaucourt-près-Sampigny / Q221271
# Grimaldi (Ventimiglia)

Grimaldi Italiako Liguria eskualdeko herria da, Ventimiglia udalerrian.

## Ondarea

1872an E. Rivièrek eta L. de Villeneuvek, Monakoko Alberto I.a printzearen laguntzaz, egin zituzten indusketetan, Grimaldiko bederatzi leizetan giza-hezurdura fosilduak aurkitu ziren, Cro-Magnon arrazakoaren kidekoak (Mentongo gizona). Beste bi hezurdura are zaharragoak ere aurkitu ziren, beltzen ezaugarriak dituztenak, Grimaldiko arraza deitukoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q997785
* Multimedia: Grimaldi (Ventimiglia) / Q997785
# Grimbergen

Grimbergen (nederlanderazko ahoskera: ˈɣrɪmbɛrɣə(n)) Belgikako iparraldeko udalerri bat da, Flandriako Brabante probintziakoa. Udalerriak herri hauek hartzen ditu barnean: Beigem, Grimbergen, Humbeek eta Strombeek-Bever. 2013ko urtarrilaren 1ean 35.810 biztanle zituen. Grimbergen ezaguna da batez ere haren Norbertine abadiagatik eta garagardoagatik.

## Hiritar ospetsuak

* August De Winter (1925–2005), politikaria
* Hugo Broos (j.1952), futbolari ohia eta entrenatzailea
* Alison Van Uytvanck (j. 1994), tenislaria

## Kanpo estekak

* (Nederlanderaz) Webgune ofiziala
* Datuak: Q633063
* Multimedia: Grimbergen / Q633063
# Grimaucourt-en-Woëvre

Grimaucourt-en-Woëvre Frantziako udalerria da, Meuse departamenduan dagoena, Ekialde Handia eskualdean. 2013an 90 biztanle zituen.

## Demografia
### Biztanleria

2007an Grimaucourt-en-Woëvre udalerrian erroldatutako biztanleak 90 ziren. Familiak 38 ziren, horien artean 8 pertsona bakarrekoak ziren (8 bakarrik bizi ziren gizonak), 15 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 37 familiaren etxebizitza nagusia ziren, 1 bigarren erresidentzia bat zen eta 4 hutsik zeuden. 40 etxeak ziren eta 2 apartamentuak ziren. 37 etxebizitza nagusietatik 32 bere jabearen bizilekua ziren, 3 alokairuan okupaturik zeuden eta 2 doan lagata zeuden; 5 etxek hitu gela zituzten, 11 etxek lau zituzten eta 21 etxek bost zituzten. 27 etxek euren parking plaza propioa zuten azpian. 21 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Grimaucourt-en-Woëvre udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 8 |
| 4 | 50-54 | 0 |
| 4 | 45-49 | 0 |
| 0 | 40-44 | 4 |
| 8 | 35-39 | 8 |
| 4 | 30-34 | 4 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 58 ziren, horien artean 40 aktiboak ziren eta 18 inaktiboak ziren. 40 pertsona aktiboetatik 35 lanean zeuden (20 gizon eta 15 emakume) eta 5 langabezian zeuden (2 gizon eta 3 emakume). 18 pertsona inaktiboetatik 4 erretiraturik zeuden, 5 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2000. urtean Grimaucourt-en-Woëvre udalerrian 7 nekazaritza-ustiategi zeuden, 336 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q216686
* Multimedia: Grimaucourt-en-Woëvre / Q216686
# Grimacco

Grimacco Italiako udalerri bat da. Udineko probintzian kokatuta dago, Friuli-Venezia-Julia eskualdean. 304 biztanle ditu, 16,11 kilometro koadroko azaleran banatuta.

## Mugakideak

Grimaccok honako udalerri hauekin egiten du muga:
San Leonardo Savogna Stregna Drenchia Kanal ob Soči $^{(en)}$ Kobarid $^{(en)}$

## Kanpo estekak

* Datuak: Q53267
* Multimedia: Grimacco / Q53267
# Grimaldi Familia

Grimaldi Familia Genoako familia, XII. mendeaz gero ezaguna. Genoako guelfoen buruzagi izan ziren, eta doriatarren kontra egin zuten gerra. 1297an, Raniero Grimaldi Monakon jarri zen bizitzen, Genoatik egotzi zutenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q721851
* Multimedia: Princes of Monaco / Q721851
# Grimaldiita

Grimaldiita oxido motako minerala da.

## Ezaugarriak

Grimaldiita oxido mineralaren formula kimikoa hau da: ${\ce {CrO(OH)}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 3,5 - 4,5 da.

## Erreferentziak

* 1 2 (Ingelesez) «Grimaldiite: Mineral information, data and localities.» www.mindat.org (Noiz kontsultatua: 12-05-2019).
# Gasconade konderria (Missouri)

Gasconade konderria (ingelesez: Gasconade County) Missouriko konderri bat da, Ameriketako Estatu Batuetan. Hiriburua Hermann da. 2010eko zentsuaren arabera 15.222 biztanle zituen, Gasconade kilometro koadroko azaleran.

## Geografia

Gasconade konderriak 1.358,3 kilometro koadro ditu. Horietatik 17,19 ura dira. Beste 1.341,1 lurra dira. Biztanleria dentsitatea 11,21 da.

## Demografia

2010eko zentsoan bizi ziren 15.222 pertsonetatik 14.953 txuriak edo hispanoak dira. Horietatik hispano edo latino kategorian 152 dira. 26 beltzak edo afroamerikarrak. 26 amerikar natiboak ziren eta 6 Hawaii edo Pazifikoko irletako natiboak. 53 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 152 pertsonek kokatzen zuten.

### Biztanleria piramidea
## Kanpo estekak

* Datuak: Q490386
* Multimedia: Gasconade County, Missouri / Q490386
# Gasconade (Missouri)

Gasconade Missourieko hiri bat da. Gasconade konderrian kokatua dago. 2010ean 223 biztanle zituen, 0,53 kilometro koadrotan banatuta.

## Ikus, gainera

* Gasconade konderria

## Kanpo estekak

* Datuak: Q956841
# Gascogne-Auscitaine kantonamendua

Gascogne-Auscitaine kantonamendua Frantziako kantonamendu bat da. Gers departamenduan dago, Okzitania (eskualdea) eskualdean. Guztira 22 udalerri ditu eta Preignan da bere hiriburua.

## Kanpo estekak

* Datuak: Q17622642
# Gas negar-eragile

Gas negar-eragilea arma kimiko mota bat da. Aurrenekoz Lehen Mundu Gerran (1914-1918) erabili zuten. Gaur egun herritar zibilen aurka erabiltzen dira manifestazio eta istiluetan, negarra, narritadura eta behin-behineko itsutasuna sorrarazteko. Efektu hauek sortzen dituen edozein konposatu kimiko konposatu negar-eragiletzat jo daiteke, baina istiluen aurkako erabilera duten gas negar-eragileek toxikotasun baxuko konposatu kimikoak dituzte, ez hilgarriak. Gaur egun gas hauek gerra batean erabiltzea Genevako Konbentzioak urratzea litzateke.
Osagai kimiko ohikoenak bentzilo bromuroa edo CS gasa (o-clorobenzilideno malononitrilo) dira. Begien eta arnasketa aparatuaren narritadura sortzen du. Aerosol edo granada moduan erabil daiteke. Bere erabilera oso zabaldua dago herrialde askotako segurtasun indarren artean, atxiloketak egiteko, istiluak kontrolpean mantentzeko edo manifestazioak desegiteko.
Ez dago gas negar-eragile arrunten aurkako antidoto berezirik. Narritadura arintzeko aurpegira bota behar da bikarbonato sodikoa limoiarekin, edota gaseosa. Esnea edatea ere ona izan daiteke ahoko eta eztarriko narritaduraren aurka, baina begietan esnea jartzea arriskutsua izan daiteke.

## Erreferentziak

* ↑ (Gaztelaniaz) «Gas lacrimógeno» Britannica Enciclopedia Moderna. Encyclopaedia Britannica, 1099 or. ISBN 9781615355167. https://www.google.ru/books/edition/Britannica_Enciclopedia_Moderna/YficAAAAQBAJ?hl=ru&gbpv=1&dq=gas+lacrim%C3%B3geno+Primera+Guerra+Mundial&pg=PA1099&printsec=frontcover.
* ↑ (Ingelesez) D'Amato, Anthony. (1995). International Law and Political Reality: Collected Papers. Springer Netherlands, 39 or. ISBN 9789041100368..
* ↑ (Ingelesez) Schep, Leo J.; Slaughter, R.J.; McBride, D.I. (2015). Riot control agents: the tear gases CN, CS and OC—a medical review. in: BMJ Military Health. 161, 94-99 or. doi:10.1136/jramc-2013-000165..
* ↑ (Ingelesez) Kim, Yonwook J.; Payal, Abhishek R.; Daly, Mary K. (2016). «Effects of tear gases on the eye» Survey of Ophthalmology 61: 434-442. doi:/10.1016/j.survophthal.2016.01.002..
* ↑ (Ingelesez) Milling, Marla. (2020). «The Risks Of Using Milk To Soothe Tear-Gassed Eyes; An Expert Says Use Water Instead» Forbes.

## Kanpo estekak

* Datuak: Q190512
# Gas noble konposatu

Gas noble konposatuak konposatu kimikoak dira, eta konposatuaren elementuetako bat taula periodikoan 18. taldean dauden gas nobleetako bat denean sortzen dira. Gas nobleen ezaugarri elektrokimikoak direla eta, nahiko ezohikoak dira.

## Historia

Hasieran gas nobleekin konposatu kimikoak ez zirela sortzen sinesten zen, beren konfigurazio elektronikoa dela eta. Hau da, gas noble guztiek azken energia maila (balentzia geruza) elektroiez beteta daukate eta uste zen beste elementuekin ez zutela erreakzionatzen, eta azken batean guztiz egonkorrak zirela.
1933an, ordea, Linus Paulingek gas noble astunenek fluor eta oxigenoarekin konposatuak sor zitzaketela iragarri zuen. Zehazki kripton hexafluorido eta xenoi hexafluoridoaren (XeF$_6$) izaera aurrikusi zuen, horrez gain XeF$_8$ konposatu ezegonkoir bezala existitu litekeela espekulatu zuen eta baita azido xenikoak perxenato gatzak eratuko zituela ere. Aurreikuspen horiek nahiko zehatzak izan ziren, nahiz eta XeF$_8$ren ondorengo iragarpenek frogatu duten ezegonkortasun termodinamikoaz gain ezegonkortasun zinematikoa ere baduela eta oraindik ezin izan den konposatua sortu (2006ko datuak).
Gas noble astunenek arinenek baino elektroi geruza gehiago dituzte. Hori dela eta, nukleotik urrunen dauden elektroiak nukleoaren karga positibotik hurbilago dauden elektroiaz babestuta daude eta errazago ionizatzen dira. Ionizazio energia hori nahikoa izaten da gas nobleak elementu elektronegatibo handieneko elementuekin, fluor eta oxigenoarekin batik bat, konposatuak eratzeko.

## 1962 baino lehenagoko konposatuak

1962 urtea baino lehenago, isolatutako gas noble konposatu bakarrak klatratoak ziren (klatrato hidratoak barne). Koordinazio bidezko hainbat konposatu, bestalde, espektroskopia bidez soilik izan ziren behatuak.

### Klatratoak

Klatratoetan gas nobleak hainbat substantzia organiko edo inorganikoen kristal-sareen arteko hutsunetan harrapatuta gelditzen dira. Hau dela eta, "kaiola konposatu" bezala ere ezagutzen dira. Klatratoak sortzeko funtsezko baldintza gas noble atomoen tamaina substantzia eramailearen hutsuneen berdina izatea da. Adibidez, Ar, Kr, eta Xe β-kinolarekin nahastu daitezke, baina He eta Ne txikiegiak dira egokiak izateko.
Klatratoak He eta Ne, Ar, Kr eta Xe-tik banatzeko erabiliak izan dira, bai eta Ar, Kr eta Xe garraiatzeko. Honetaz gain, $^{85}$Kr klatratoa beta partikulen sorburua da, $^{133}$Xe klatratoa gamma partikulen iturburua delarik.

## Erreferentziak

* ↑ The Formulas of Antimonic Acid and the Antimonates, Linus Pauling, J. Am. Chem. Soc., 55.atala, 5 alea 1933ko Ekainean, 1895-1990 orrialdeak
* 1 2 John Holloway, Noble-Gas Chemistry, Methuen, London
* ↑ Recent developments in the Chemistry of Some Electronegative Elements, Konrad Seppelt, Accounts of Chemical Research, 12. atala, 1979ko Ekaina, 211 - 216 orrialdeak

## Kanpo estekak

* Datuak: Q898452
# Gasaren eskortak

    Artikulu hau Iruñeko eskortei buruzkoa da; beste esanahietarako, ikus «Gasaren plaza».
Gasaren eskortak Nafarroako Iruñea hiriburuan dagoen eskorta bat da.

## Kokalekua

Arrotxapea auzoan dago, Arrotxapea edo Larruginen zubia eta Arga ibaiaren alboan.

## Eraikina

Kolore gorrixkako eraikina da. Bertan, Safermin jaietan, hurrengo egunean Iruñeko entzierroan aterako diren zezenak gordetzen dira, ilundu aurretik artzainek zezen taldea Arrotxapeako zubia pasarazi eta Santo Domingo aldapako lehenbiziko bihurgunerarteko aldapararte gidatzen dute, bertan biharamunean aterako diren zezenak, Nafarroako errege-erreginen jauregia eta Nafarroako Gobernuaren Hezkuntza Departamentuaren artean dagoen aparkalekuan kokatutako zezendegira gidatzen dituzte. Han zezenek gaua igaro eta goizeko 8etan eguneko Iruñeko entzierroa hastearekin bat, txupinazoa bota eta atea irekitzen diete, Santo Domingoko aldapan goruntz abiatu daitezen.

## Erreferentziak

* ↑ Corrales del Gas. Plaza de la Virgen de la O. Pampiruna.com (Gaztelaniaz)

## Kanpo estekak

* Datuak: Q25475772
# Gasaren plaza

    Artikulu hau Bilboko plazari buruzkoa da; beste esanahietarako, ikus «Gasaren eskortak».
Gasaren plaza :
| Bilbo, Ibaiondo ||
| Gasaren plaza eta atzealdean Etxebarria parkeko adreiluzko tximinia. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Gasaren plaza Gasaren plaza Gasaren plaza ||
| Koordenatuak: | 43°15′49.42″N 2°55′18.78″W﻿ / ﻿43.2637278°N 2.9218833°W﻿ / 43.2637278; -2.9218833 |
Gasaren plaza Bizkaiko Bilbo hiriburuko plaza bat da.

## Kokalekua

Ibaiondo barrutian dago, Bilboko udaletxea eta Etxebarria parkearen artean.

## Plaza

2003aren hasieran, Gasaren plaza aparkalekuz eta antzinako gas lantegiaren hondakinez osaturiko solairua zen, 1990 eta 2002 arteko Bilboko Aste Nagusietan bertan noizbehinka musika kontzertuen eszenatokia izan zen.
2003ko otsailean Bilboko Udalak UTE Bami-Jaureguizahar sustatzaileek eremu honetako berrantolaketarako burutzeko adostasuna sinatu zuten, eta 2007ko urrian proiektua gauzatu egin zen, eta Gasaren plaza Etxebarria parkea eta Bilboko udaletxearen arteko pasabide natural gisa berreskuratu zen.

## Garraiobideak

* Zazpi Kaleetako geltokia, Bilboko Metroa, Sendeja kalean aurrera eginez Bilboko udaletxearen norantzan.
* Abandoko geltokia, Bilboko Metroa, Plaza Biribiletik aurrera Buenos Aires kalea jarraitu eta Udaletxeko zubia zeharkatuz Ernesto Erkoreka plaza arte. * Pío Baroja geltokia, Bilboko tranbia.

## Erreferentziak

* ↑ Gasaren plaza berria. 2016ko maiatzaren 15a. (Gaztelaniaz)
* ↑ Gasaren plaza. 2016ko maiatzaren 16a. Elcorreo.com (Gaztelaniaz)

## Kanpo estekak

* Datuak: Q24068063
* Multimedia: Plaza del Gas / Q24068063
# Grand Meadow (Minnesota)

Grand Meadow Minnesotako hiri bat da. Mower konderrian kokatua dago. 2010ean 1.139 biztanle zituen, 1,72 kilometro koadrotan banatuta.

## Ikus, gainera

* Mower konderria

## Kanpo estekak

* Datuak: Q2216966
* Multimedia: Grand Meadow, Minnesota / Q2216966
# Grand Meadow udalerria, Clayton konderria (Iowa)

Grand Meadow udalerria Ameriketako Estatu Batuetako Iowa estatuko udalerri bat da, Clayton konderrian. Azken zentsuaren arabera 529 biztanle zituen, 36.13 milia karratu (93.6 km$^2$) eremuan.

## Ekonomia

2020ko zentsuaren arabera, Grand Meadow udalerriak 200 etxebizitza zeuden. Per capita diru-sarrerak 19.895 estatubatuar dolar ziren.

## Kanpo estekak

* Datuak: Q1893346
# Grand Mound (Washington)

Grand Mound Ameriketako Estatu Batuetako erroldak esleitutako leku bat da. Thurston konderrian kokatuta dago, Washington estatuan. 3.301 biztanle ditu, 10,347391 kilometro koadroko azaleran banatuta.

## Ikus, gainera

* Thurston konderria

## Kanpo estekak

* Datuak: Q1515664
* Multimedia: Grand Mound, Washington / Q1515664
# Grand Marais (Minnesota)

Grand Marais Minnesotako hiri bat da. Cook konderrian kokatua dago. 2010ean 1.351 biztanle zituen, 7,51 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q1916460
* Multimedia: Grand Marais, Minnesota / Q1916460
# Grand Meadow udalerria, Cherokee konderria (Iowa)

Grand Meadow udalerria Ameriketako Estatu Batuetako Iowa estatuko udalerri bat da, Cherokee konderrian. Azken zentsuaren arabera 160 biztanle zituen, 36.42 milia karratu (94.3 km$^2$) eremuan.

## Ekonomia

2020ko zentsuaren arabera, Grand Meadow udalerriak 98 etxebizitza zeuden. Per capita diru-sarrerak 30.719 estatubatuar dolar ziren.

## Kanpo estekak

* Datuak: Q1893716
# Grand Mound (Iowa)

Grand Mound Iowako hiri bat da. Clinton konderrian kokatua dago. 2010ean 642 biztanle zituen, 4,71 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q664515
* Multimedia: Grand Mound, Iowa / Q664515